ΓΡΑΠΤΗ ΕΡΩΤΗΣΗ E-3973/98

υποβολή: Riitta Myller (PSE) προς την Επιτροπή

(4 Ιανουαρίου 1999)

Θέμα: Διασυνοριακά σχέδια στο πλαίσιο του προγράμματος TACIS

Στον προϋπολογισμό του 1996 της Ευρωπαϊκής Ένωσης είχαν εγγραφεί 30 εκατ. Ecu για τη διασυνοριακή συνεργασία (Cross-Border-Cooperation) του προγράμματος TACIS. Από τις πιστώσεις αυτές 15,5 εκατ. Ecu προορίζονται για διασυνοριακά σχέδια τα οποία συνίστανται κυρίως σε οικοδομικά έργα και αγορά εξοπλισμού για τους σταθμούς διέλευσης των συνόρων. Από τα επιλεγέντα σημεία σημαντικότεροι είναι οι σταθμοί Salla και Svetogorsk που βρίσκονται, αμφότεροι, στα σύνορα μεταξύ Φινλανδίας και Ρωσίας. Σύμφωνα με υπάρχουσες πληροφορίες τα έργα σε αυτούς τους σταθμούς πρέπει να έχουν ολοκληρωθεί έως τα τέλη του 1999. Τούτο ανέφερε μεταξύ άλλων ο Επίτροπος Van den Broek. Ωστόσο, οι εργασίες στους σταθμούς αυτούς δεν έχουν ακόμη αρχίσει ούτε είναι γνωστό εάν έχουν ήδη αποσταλεί οι σχετικές προκηρύξεις για υποβολή προσφορών.

Μπορεί να εξηγήσει η Επιτροπή γιατί καθυστερούν τα εν λόγω έργα τα οποία είχαν εγγραφεί ήδη στον προϋπολογισμό του 1996; Έχουν ήδη σταλεί οι σχετικές προσκλήσεις για υποβολή προσφορών;

Απάντηση του κυρίουVan den Broek εξ ονόματος της Επιτροπής

(15 Φεβρουαρίου 1999)

Ο στόχος του προγράμματος διέλευσης των συνόρων Tacis (ΠΔΣ) είναι η βελτίωση της αποτελεσματικότητας κατά τις διελεύσεις των συνόρων, έτσι ώστε η κυκλοφορία να διεξάγεται ταχύτερα και να αποφεύγονται οι ουρές, χωρίς να ελλαττώνεται η αποτελεσματικότητα των ελέγχων. Τούτο δεν μπορεί να επιλυθεί μόνο με την οικοδόμιση κτηρίων, αλλά απαιτεί επίσης αλλαγές ευρείας κλίμακας στις εθνικές και τοπικές διοικητικές διαδικασίες, οι οποίες με τη σειρά τους έχουν επιπτώσεις στην επιμόρφωση του προσωπικού.

Η συμφωνία των συνεργαζόμενων αρχών είχε ζητηθεί για πολλά θέματα αρχών συμπεριλαμβανομένων των Svetagorsk και Salla για τα οποία, με την ολοκλήρωση των έργων που θα χρηματοδοτηθούν από το ΠΔΣ του 1996 και των προγραμμάτων του 1998, οι διελεύσεις θα ανοιχθούν πλήρως στη διεθνή κυκλοφορία; υφίσταται η παραδοχή ότι οι προτεραιότητες κατά την ανάπτυξη των συνοριακών σημείων θα πρέπει να είναι η διευκόλυνση του εμπορίου και η αποτελεσματική συλλογή των εισπράξεων; υφίσταται η συμφωνία ότι η κλίμακα των έργων θα πρέπει να σχετίζεται με τις σύγχρονες μεθόδους εργασίας για την ανάλυση του κινδύνου, ειδικά για φύλακες τελωνείων και συνόρων, έτσι ώστε οι ουρές να μη μετατοπίζονται σε χώρους στάθμευσης εκτός της οδού, αλλά να ακολουθούν την πορεία τους ταχέως; και τελικά υφίσταται η ανάμιξη όλων των εργαζομένων κατά τη διέλευση των συνόρων, πράγμα το οποίο για τη Ρωσία περιλαμβάνει οκτώ Υπουργεία (εξωτερικών, εσωτερικών, μεταφορών, γεωργίας (δυο τμήματα - κτηνιατρικό και φυτοϋγειονομικό), φύλακες συνόρων, τελωνείων, ασφάλειας και την ομοσπονδιακή υπηρεσία μετανάστευσης) καθώς και τον ιδιωτικό τομέα (εκτελωνιστές, τράπεζες).

Οι μελέτες σκοπιμότητας υποβλήθηκαν τον Ιανουάριο του 1998 και οι συζητήσεις για τις συστάσεις έλαβαν χώρα το Φεβρουάριο του 1998. Κατά την εποχή εκείνη, οι αρχές της Ρωσίας έθεσαν ορισμένες επιφυλάξεις στις προτάσεις της Επιτροπής, κατά το ότι ήλπιζαν ότι στο Svetagorsk θα διατεθεί ένα πολύ μεγαλύτερο συγκρότημα, περισσότερο ακόμα και από το διπλασιασμό των δαπανών, χωρίς να χειρίζεται το θεμελιώδες θέμα των μεθοδολογιών εργασίας των υπηρεσιών στα σύνορα. Τα προβλήματα αυτά επανεξετάσθηκαν από τις ρωσικές αρχές, με τη βοήθεια της Επιτροπής και όλα τα μέρη συμφώνησαν με τις εκθέσεις των ρωσικών εσωτερικών σχεδίων, που σχεδιάστηκαν με τη βοήθεια της Επιτροπής. Η διαδικασία αυτή αποδείχθηκε βραδύτερη απ'ότι αναμενόταν. Τα χρηματοδοτικά μνημόνια ευρίσκονται τώρα στα χέρια των αρχών για υπογραφή, πράγμα που αποτελεί ένα ζωτικό βήμα πριν από την υπογραφή των συμβάσεων.

Όσον αφορά τις διαδικασίες υποβολής προσφορών για την εφαρμογή του προγράμματος, αναμένεται να αναληφθεί η μονάδα επιτήρησης του προγράμματος κατά τις αρχές Φεβρουαρίου του 1999. Η προκαταρκτική εκτίμηση των προσόντων για τις συμβάσεις έργων έχει ήδη λάβει χώρα και οι πλήρεις φάκελοι των προσφορών θα αποσταλούν στους πλειοδότες που έχουν υποστεί την προκαταρκτική αξιολόγηση των προσόντων τους ως τα μέσα Φεβρουαρίου. Η ανάθεση των συμβάσεων θα έχει ολοκληρωθεί έγκαιρα ώστε οι εργασίες να αρχίσουν τον Ιούνιο του 1999.

Το πρόγραμμα είναι πολύπλοκο και απαιτείται χρόνος σε όλα τα μέρη ώστε να μάθουν πως να αποδέχονται νέες ιδέες και να συνεργάζονται αποτελεσματικά στον τομέα αυτό, που παραδοσιακά αποτελεί το αποθεματικό των εθνικών κυβερνήσεων. Το πρόγραμμα αυτό είναι επίσης το πρώτο όπου τα έργα έχουν σχεδιασθεί στο πλαίσιο του Tacis και ενώ υπάρχουν πολλά κοινά σημεία με άλλα προγράμματα συνεργασίας, υπάρχουν ορισμένα εντελώς ειδικά θέματα που απαιτούν λύση, όπως τα νομικά πλαίσια που σχετίζονται με τα οικοδομικά πρότυπα. Εντούτοις, το πρόγραμμα έχει ξεκινήσει καλά και προς το τέλος του 1999 θα έχει ολοκληρωθεί ένα ουσιαστικό μέρος του προγράμματος του 1996.